Ciṅhai 青海省 Qīnghǎi Shěng 2010 El el ze una provinsia de ła Cina osidental. El konfina a sud co el Tibet. El sistema de el Kunłun ło traversa da ovest a est, el konprende łe kaene montañoze de Altun a nordovest, de Ciłian a nordest, e el basin endoréego de Caidam intra łe do, e łe kaena de Amne Macin a el sentro-est. Ła banda a sud ła ze parte de el sistema de el Altopian tibetan, e ła konprende łe kaene montañoze de Koke Sil a el sentro-ovest, de Tanguła a sudovest e de Baian Kar a sudest. I fiumi prinsipałi łi ze el Fiume Azuro e el Fiume Zało. Se rikorda el Łago Ciṅhai ke el da nome a ła provinsia. Ła popołasion ła ze konpoñesta da sirka el 55% de Cinezi, el 21% de Tibetani e el 16% de Hui; in parte łi ze seminomadi. Łi se dedika a el ałevamento e łi koltiva sereałi, łegumi e ortaji. Se estrae petrołio, gas naturałe, karbon, fero e saljema. Ge ze industrie tesiłi, siderurgege, metalmekanege, kimege e petrolkimege.